Diari Oficial de la Generalitat Valenciana


Sumari del DOGV 8396, del 03-10-2018 (2018/8726)

Notificació de la sentència dictada en el procediment ordinari número 249/2017.
-------------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8726


Organisme emissor
:   Jutjat de Primera Instància i Instrucció Número 2 d'Ontinyent

Tipus de document
:   Edicte

Notificació de la sentència dictada en el procediment ordinari número 249/2017. [2018/8726]  
Procediment: procediment ordinari número 249/2017.  
De: Banco Bilbao Vizcaya Argentaria, SA.  
Procuradora: Mercedes Pascual Revert.  
Contra: Anna Therese Morales i Jason-George Bytheway.  
En el procediment de referència s'ha dictat la resolució que literalment diu així:  
  
«Sentència número 112/2018  
Ontinyent, 11 de juny de 2018  
La jutgessa Ana Magraner Maya, jutgessa del Jutjat de Primera Instància i Instrucció número 2 d'Ontinyent, ha dictat una sentència en aquestes actuacions de judici ordinari número 249/2017, la dispositiva de la qual diu així:  
Dispositiva  
Estime íntegrament la demanda formulada per la procuradora dels tribunals Mercedes Pascual Revert, en nom i representació de Banco Bilbao Vizcaya Argentaria, SA, i en conseqüència:  
  
1. Declare vàlidament el venciment anticipat de la total obligació de pagament establida en el contracte de préstec hipotecari convingut per les parts per mitjà de l'escriptura autoritzada notarialment en data 7 de juny de 2006 i ampliada el 23 de març de 2010 amb el número 394 del protocol del notari d'Ontinyent, Enrique Vallés Amores; Jason-George Bytheway i Anna Therese Morales s'han de sotmetre a aquesta declaració.  
2. Condemne Jason-George Bytheway i Anna Therese Morales al pagament de la totalitat de 143.724,31 - així com dels interessos moratoris que es produïsquen des de la interpel·lació judicial i fins al complet pagament de les quantitats degudes, i això sense perjudici de l'article 576 de la Llei d'enjudiciament civil.  
3. Declare que les quantitats indicades podran realitzar-se en tràmits d'execució de la sentència, sobre la garantia hipotecària constituïda a favor de la part actora sobre la finca registral número 14.531 d'Ontinyent, de manera que el producte de la venda de l'immoble serà destinat al pagament del crèdit garantit en l'import al pagament del qual vinga condemnat el prestatari en la sentència, incloent-hi els pronunciaments relatius als interessos moratoris produïts després de la interpel·lació judicial, amb la prelació derivada de la garantia hipotecària, sense perjudici del dret de la part actora a continuar l'execució contra els demandats, per la seua responsabilitat personal i universal fins al complet pagament de l'import degut que, si és el cas, no s'haja satisfet amb l'execució de la hipoteca; Jason -George Bytheway i Anna Therese Morales s'han de sotmetre a aquesta declaració.  
  
4. Condemne Jason -George Bytheway i Anna Therese Morales al pagament de les costes d'aquesta instància.  
Notifiqueu aquesta resolució a les parts, amb indicació que no és ferma, i en contra es pot interposar un recurs d'apel·lació davant de l'Audiència Provincial de València, que cal presentar davant d'aquest jutjat en el termini de vint dies a comptar des de la seua notificació, tot això de conformitat amb el que estableix l'article 455 i següents de la Llei d'enjudiciament civil.  
Aquesta és la meua sentència, que, jutjant definitivament en primera instància, pronuncie, mane i firme.»  
  
I atés que s'ignora el parador dels demandats Anna Therese Morales i Jason George Bytheway, expedisc aquest edicte perquè servisca de cèdula de notificació, que es publicarà en el Diari Oficial de la Generalitat Valenciana.  
  
Ontinyent, 12 de juny de 2018.- La lletrada de l'Administració de justícia: Arantxa Chiner Escuín.